Hver hustype har sine unikke karakteristika, som giver forskellige muligheder i forhold til plantegningen. Fx er et vinkelhus oplagt til en hyggelig terrasse i læ for vinden, mens et gårdhavehus er en god løsning til dig, som ønsker dit hus opdelt i en voksen- og en børneafdeling i hver sin ende af huset. Når formen på huset er på plads, kan du vælge imellem flere forskellige tagløsninger, som har stor betydning for det visuelle udtryk.